Alates Liivi sõja lõpust nimetasid poolakad Liivimaaks (poola Inflanty) Rzeczpospolita valdusse läinud alasid Daugavast põhja pool (Üle-Väina hertsogkond). Alguses ulatusid need Eestimaa kubermangu lõunapiirini, kuid peale Poola-Rootsi sõda ja selle lõpetanud Altmargi vaherahu sõlmist Poola ja Rootsi vahel 26. septembril 1629. aastal läksid vastavalt rahulepingu tingimustele kõik Poola valdused, mis jäid põhja poole Daugava jõge, Rootsi kuningriigile.